Mitä kuuluu? Tässä poikanne Raegan.
Teen YouTube-videon nyt, koska minulla on tylsää.
Tämä voi olla impulsiivista, mutta mielestäni se on hyvä päätös.
Olen aina pitänyt siitä ideasta,
että itsensä voi laittaa julkisesti kaikkien näkyville.
Olen luonnostani sellainen, että haluan ihmisten näkevän minut ja tekemiseni.
Olen aina postannut asioita itsestäni. Pidän avointa päiväkirjaa transitiostani,
aikuiseksi kasvamisesta ja musiikista.
Näytän 12-vuotiaalta, mutta olen 16-vuotias.
Tapasin Piperin ja Tiffanyn managerini Matt Duganin kautta.
Oli täysin normaalia ehdottaa toisille yhteisen sisällön luomista.
Kun tapasin Tiffanyn, hän oli leppoisa, hauska ja rento äiti.
Transitiooni liittyi asioita,
joista hän oli utelias.
"Milloin menet leikkaukseen?" Hän esitti kehostani ja transitiostani kysymyksiä,
jotka olivat seksuaalisia ja sopimattomia.
Eräänä iltana menimme Tiffanyn luo tekemään yhdessä sisältöä.
Tiffany tarjosi alkoholia. Olimme hänen talossaan. Hän otti sen kaapistaan.
ALOITA LIVELÄHETYS
Joimme alkoholia, luimme kommentteja ja pidimme hauskaa striimissäni.
Minä humalluin. Tiffany oli humalassa.
Ja se meni siihen pisteeseen,
että Tiffany halusi mukaan striimiin.
Hän istui sohvalla kanssamme.
Olimme sohvan reunalla.
Muistan sen alkaneen kädestä olkapäällä.
Sitten molemmat kädet hieroivat selkääni -
ja käsivarttani.
Paljon näiden osien koskettelua.
Hän nyki paitaani ja kaulustani -
ja sanoi, että olen seksikäs ja hottis.
Silloin Piper sanoi: "Lopeta, äiti. Olet outo."
Sitten suudelma tapahtui.
Olin 17-vuotias, kun tämä tapahtui.
Muistan nauraneeni. Ajattelin vain,
että striimaus pitää lopettaa.
Lopetin striimin pian toisen suudelman jälkeen.
Sillä hetkellä tajusin,
että se oli väärin.
Se oli tietysti jo kaikkialla Instassa ja somessa.
Seuraajani suhtautuivat ehdottoman kielteisesti.
"Tämä poika on 17."
"Hän joutuu vankilaan."
Oli vaikea mennä nukkumaan.
Olin hyvin ahdistunut. Luulin pilanneeni urani.
Heräsin aamulla, ja se oli poissa.
Kaikki.
Suudelmastamme ei löytynyt minkäänlaisia videopätkiä tai tallenteita.
POISTETTU
Se oli kadonnut somesta.
Ei YouTubessa eikä Instagramissa. Ihmettelin, mitä on tekeillä.
En ilmoittanut poliisille, koska taisin pelätä asemani puolesta.
Joko tämä jättäisi ikuisen tahran uraani -
tai pilaisin Piperin uran.
Sen jälkeen emme enää jutelleet.
Muistan myös miettineeni, että jos joku pystyy poistamaan tämän netistä,
mitä muuta he pystyvätkään tekemään.
LAPSITÄHDET JA SYNKKÄ SOME
Mitä kuuluu? Tervetuloa takaisin.
Tänään minulla on jännittävä haaste.
Ennen kuin kerron siitä, toin parhaan ystäväni Piperin!
Et tuonut minua. Asun täällä. -Totta. No…
Se, miten Tiffany Smith perusti brändin -
ja sitten The Squadin käyttämällä hyväkseen nousevaa suosiota,
oli strategisesti loistavaa.
Hän alkoi ansaita valtavasti rahaa.
Parhaimmillaan hän ansaitsi 300 000 – 500 000 dollaria kuukaudessa.
Mahdollisuudet tuntuivat olevan rajattomat.
Hän tulisi saamaan miljoonia dollareita.
Tulkaa sisään näin. Tsillisti vain. "Shalom, kaverit."
Hän keräsi ympärilleen ihmisiä,
jotka tekivät asiat hänen puolestaan.
Hän oli kuin kapellimestari tässä yrityksessä.
Käytin editoinnissa unimusiikkia.
Kehtolauluja vauvalle.
Hunter vaikutti siltä kuin hän olisi yksi meistä.
Hän oli siisti, hauska tyyppi, jolle voisi puhua mistä vain.
Täällä, Sophie. Molemmat sormet tänne ylös.
Hän oli kuvaaja.
Hän auttoi meitä suunnittelemaan kohtaukset.
Mutta Hunter toteutti vain ideoita, joita Tiffany halusi meidän tekevän.
Tiffany oli suunnittelija.
Kaikki videot olivat kopioita -
toisten sisällöntuottajien videoista.
Piilotat yhden M&M:n tänne.
Hän varasti kaiken, mikä trendasi.
Silloin muotia olivat ihastukset.
En pääse tänään. Minulla on muita suunnitelmia.
Mitä? Kenen kanssa?
Piperin.
Tässä crush-sisällössä YouTube-videoon laitettiin poika ja tyttö.
He pitivät tai teeskentelivät pitävänsä toisistaan.
Jostain syystä se resonoi tosi hyvin.
Pussatkaa!
"Shippaus" on slangitermi tällaiselle suhteelle -
sisällöntuottajien tai tähtien välillä.
Se on uskomattoman suosittua, koska se on viraalisisältöä,
joka herättää voimakkaan reaktion ja saa paljon katsojia ja jakoja.
Lapset haluavat nähdä yllätystä, pelkoa tai syviä tunteita toisissa lapsissa.
Tämä on ensimmäinen suudelmani. Hermostuttaa.
Kommentoi, oletko jo saanut ensisuudelmasi tai haluatko saada.
Olen hermona.
Tiffany näki lasten saavan katsomiskertoja ja rahaa,
joten Tiffany shippasi Gavinin ja Piperin pariksi.
Se oli Pavin.
Tiffany päätti, että Sawyer tarvitsi shipin,
joten hän valitsi Indi Starin mukaan porukkaan Sawyerin ihastukseksi.
Heidän shippinsä oli Sindi.
Ensimmäinen shippaus Indin kanssa -
esitettiin loistavana tilaisuutena.
"Nämä crush-videot toimivat hyvin. Fanit pitävät niistä. Kasvat tosi paljon."
Joten Tiffany keksi ideat siitä, mitä tehdään -
ja Hunter käski tehdä ne, koska hän kuvasi.
Tämän päivän YouTube-videosta tulee supermahtava,
koska saamme ehkä suudella.
Se on vain tosi kiusallista ja noloa.
En pitänyt hänestä silloin.
Piti hän minusta tai ei,
se oli varmasti kamalaa hänellekin.
Ja kyllä! Suukko!
Alkuaikoina ajattelin, että se oli outoa ja että he ovat liian nuoria.
Mutta sitten huomasimme pian,
että sana "crush" videon nimessä -
nosti sen suosiota valtavasti.
Se ei tuntunut enää hullulta, kun oli nähnyt heidän tekevän niitä.
Näyttää kiusalliselta. -Se on.
Lapsia patistettiin käyttäytymään ikäistään vanhemmin,
ja vaikka kyseessä olikin vain ihastukset tai seurustelu,
se loukkaa heidän viattomuuttaan,
ja heidän on vaikea palata jokapäiväiseen elämäänsä.
He ovat kuin jumissa kahden maailman välillä.
He eivät enää tiedä, kumpi on normaalia elämää.
Tykkäätkö, kun nuolen korvaasi?
Kyllä. -Häiritseekö se sinua?
On sinun syysi, jos mokaan, Frank.
Tiffany piti Gavinista paljon -
ja kertoi tähän liittyviä outoja sisäpiirivitsejä.
Hei, Gavin! Pussis tänne!
Menit lankaan!
Nauroimme kuin tietäisimme, mitä hän meinaa,
mutta se oli outoa, koska hän oli aikuinen.
Olin mukana kehittämässä yhden The Squadin jäsenen brändiä -
ennen kuin hän liittyi porukkaan.
Olin siellä alkuaikoina.
Käsitykseni Tiffany Smithistä muuttui,
kun sain The Squadin lasten vanhemmilta useita puheluita -
koskien sitä, miten lapsia painostettiin käyttämään tietynlaisia asuja,
tekemään tiettyjä asioita tai tekemään tietyn määrän töitä.
Tämä on tosi kurjaa. En halua olla täällä enää.
En tiedä, miten syön.
Mitä enemmän asioita paljastui,
sitä enemmän tajusin, miten pahaksi tilanne oli mennyt.
SHIPPASIN ENNEN PAVINIA, MUTTA HE EROSIVAT EILEN
HEINÄKUU 2019
En eronnut Piperistä. Kukaan ei eronnut kenestäkään.
Vanhempani halusivat minut pois toksisesta ympäristöstä.
Olen iloinen siitä.
Mistään ei puhuttu, kun Gavin lähti.
Oli vain kuin hän olisi kadonnut maan pinnalta.
Kukaan ei puhunut siitä.
Shalom, kaverit! Toivottavasti päivänne… -Tämä on minun introni. Kuvaa toinen.
Niin kai. On tehtävä oma intro, koska minulla on nyt oma kanava.
Walker buukkasi enimmäkseen mainoksia,
lyhytelokuvia ja jaksoja tv-sarjoissa.
Olimme polulla matkalla elokuvamaailmaan.
Sitten sain viestin Instagramiin.
Se oli Piper Rockellen tililtä.
"Hei, etsimme lapsia, joiden kanssa kuvata.
Kiinnostaisiko teitä YouTube?"
Piper ja Gavin olivat eronneet, ja yhtäkkiä Piper tarvitsi uuden crushin.
Joten Tiffany teki roolituksen.
Monet pojat lähettivät kuvia.
Poikaystävä oli tärkeä katsomislukujen takia.
Sen huomasi. Jos joku lähti The Squadista,
he palkkasivat seuraavan sopivalta näyttävän henkilön.
Walkerista ja Piperistä tuli Piker.
Se oli heidän shippinsä nimi. Se oli uutta minulle.
Hei! -Meillä on Hayden. Meillä on Walker.
Moi. -Meillä on Lev.
Meillä on Jentzen.
Shippini nimi oli Jophie. Jentzen ja Sophie.
Hän piti minusta jossain vaiheessa. Ja minä hänestä.
Joten shipistämme tuli oikea, mutta se alkoi koe-esiintymisenä.
Laita se pois. Ei! -Ei. Avaan sen.
Jentzen liittyi The Squadiin heinäkuussa 2019.
Sophie ihastui Jentzeniin heti koe-esiintymisessä.
Tarvitsen lisää hiuslenksuja. Pidän…
Tiffany innostui hänestä -
ja halusi Sophiesta ja Jentzenistä parin.
Ja nyt sinulle. -Ei!
Tiffany antoi mukavan ensivaikutelman.
Hän oli reilu.
Meillä oli ongelma kissamme kanssa, ja hän oli suuri kissojen ystävä.
Hän lahjoitti 1 000 dollaria kissan leikkaukseen.
Ihastelimme, että onpa mukava nainen.
Täällä on ihastukseni Sophie!
Ensimmäiset videot olivat hyviä. Niissä ei ollut mitään hälyttävää.
Kamppasit minut. -Oli ikävä.
Sama täällä.
Ajattelin, että se on suhde kameran edessä.
Fanit pitivät siitä.
Mutta myöhemmin sisältö alkoi mennä sopimattomaksi.
Jentzen, nyt ei ole sopiva aika.
Sophie… -Ei.
Haluan vain olla nyt yksin.
Tiffany ohjasi meitä poseeraamaan tietyillä tavoilla -
ja halaamaan tietyllä tavalla, jotta video keräsi katsojia ja tykkäyksiä.
Kameran ulkopuolella se oli vielä seksuaalisempaa.
Hän kysyi meiltä, koska teemme muutakin kuin suutelemme.
Se tuntui meistä tosi oudolta.
Koska minä olin 12 ja Jentzen 13 tai 14.
Emme halunneet tehdä, mitä hän käski.
Se oli outoa.
Hymyilkää. Sanokaa "hei" kameralle. Flirttailkaa kameran kanssa.
Muistan nähneeni lasten menevän naimisiin.
Se oli mainostemppu, mutta se oli heidän oikeaa elämäänsä.
Ja heidän pitäisi tietää, miten toimia näissä tilanteissa.
He eivät olleet eläneet tarpeeksi ymmärtääkseen, mitä se tarkoittaa.
Noin 12-vuotiaana nousin jonkinlaiseen maineeseen Instagramissa.
Kävin Dance Momsin koe-esiintymisessä.
Yhdessä yössä sain noin 100 000 seuraajaa.
Kun yleisö on kasvanut,
oli todella vaikea erottaa, mitkä suhteet ovat todellisia,
mikä ystävyys on todellista ja millainen todellisuudessa olet.
En ollut sitä, mitä nämä lapset ovat.
En voi edes kuvitella, millaisia paineita heillä oli esittää jotain,
jota he eivät ole.
Asiat voivat kääntyä vaarallisiksi, kun lapset tienaavat paljon.
Hävyttömän suuria summia.
Mitä kuuluu? Olen Jentzen Ramirez. Tervetuloa YouTube-kanavalleni.
Muista tykätä, tilata ja laittaa ilmoitukset päälle.
Kun julkaisimme ensimmäisen videomme, hän sai miljoona katselukertaa.
"Vau, tämä on hienoa."
En tajunnut, että se ei ollut tavanomaista.
Meidän on tuotava mukaan The Squad!
Tienasin varmasti enemmän kuin 14-vuotiaan pitäisi tienata.
Se oli hieman yli 50 000 dollaria kuukaudessa.
SEKOITA!
Avain YouTube-kasvulle on yhteistyö.
Yhteistyöryhmissä jäsenet mainostivat toisiaan.
Jos ympärilleen rakentaa ryhmän relevantteja vaikuttajia -
heidän kasvattamisensa vaikuttaa sinuunkin.
Voitte syndikoida sisältöä ja brändisopimuksia -
ja kasvattaa koko kakkua.
"Kaverit, teidän pitäisi katsoa Instagramiani -
ja ehkä TikTokiani."
Mainitset pari muuta asiaa. -Selvä.
Koska Hunter auttoi kasvattamaan lukuja,
he halusivat vanhempien maksavan 10 % lapsensa tuloista Hunterille.
Sanoin perheelleni, että se ei ole hyvä idea,
koska jos haluamme erota heistä joskus -
ja luoda silti sisältöä, haluamme pystyä tekemään sen itse.
Jos perustamme hänelle YouTube-kanavan,
minä kuvaan ja leikkaan ja autan kasvattamaan kanavaa.
Tätä jatkui kuukausia. Meillä ei ollut sopimusta.
Tiffany ja Hunter ottavat prosenttiosuudet kaikkien lasten kanavista,
mikä on normaalia tällaisissa tilanteissa.
Mutta ei ole normaalia, että yksi äiti hallitsee kaikkea.
Mitä? Flirttailetko poikaystäväni kanssa?
Kun The Squadin suosio alkoi todella kasvaa,
Tiffany halusi enemmän.
Tiffany päätti, kuka sai brändisopimuksen,
missä mainostettiin, kuka tienasi eniten ja kuka piteli tuotetta.
Kamera käy.
"Jos haluat brändisopimuksen, sinun on oltava näillä videoilla."
"Jos pukeudut näin,
olet Piperin kolmessa seuraavassa esikatselukuvassa,
mikä nostaa fanimääräsi pilviin. Pidä siis niitä bikinejä."
Olin lasten stylisti.
Ostelin päivittäin vaatteita.
Ostin heille söpöt verryttelypuvut tai mätsäävät vaatteet.
11 - 12 -vuotiaiden tyttöjen vaatteita.
Tiffany suuttui ja sanoi:
"Piper on lutkamaisempi kuin Sophie. Hänen on paljastettava enemmän."
Olin hieman järkyttynyt.
Ystäväni teki esikatselukuvat. Hän sai tekstareita,
joissa käskettiin suurentamaan tyttöjen tissejä,
pienentämään vyötäröä, suurentamaan peppua ja reisiä -
ja suurentamaan poikien lihaksia.
"Seksi myy. Tee kuvista seksikkäitä."
Tiesin, että se ei ole oikein, mutten voinut sanoa mitään.
Outous tavallaan normalisoitui.
Näytin jo kevyet juhlaliikkeet…
Saavuttaessaan murrosiän monien suurten lapsivaikuttajien -
rajojen ylittäminen voi muuttua provosoivammaksi tai törkeämmäksi,
jotta he voisivat miellyttää asiakkaitaan, eli yleisöään.
Internet on valtava.
Ajattelemme usein, että vain toiset lapset seuraavat näitä lapsia.
Mutta on vaikea tietää, keitä seuraajat ovat.
Vanhemmat antavat pettää itseään,
koska muuten heidän pitäisi myöntää, että he ovat asettaneet lapsensa vaaraan.
2017 CANTON, GEORGIA
Hyvin alkuaikoina -
näin videon Piperistä heti hänen 10-vuotissyntymäpäivänsä jälkeen.
Katsokaa tätä kaikkea!
Hänen ympärillään oli valtavasti lahjalaatikoita.
Muistan vaaleanpunaisen flamingon ja muita pehmoeläimiä.
Eräs fani oli antanut ne kaikki. Hänen nimensä oli Megan.
Sanoin, että Megan on tosi mukava.
En koskaan nähnyt, miltä Megan näytti. Hetken luulin, että Megan on fanityttö,
kunnes sain tietää, että hän oli vanhempi mies.
Megan esiintyi netissä tyttönä,
joka fanittaa Piper Rockellea.
JOS PIDÄT SIITÄ, SINETÖI SE SORMUKSELLA
Tiffany sanoi, että mies pitää Piperin kuvista ja on tämän stalkkeri.
"Lähetä sinäkin kuvia hänelle, niin saat tavaraa.
Ei mitään kamalaa, ylimääräisiä kuvia kuvauksista vain."
Hän tiesi, että mies on pervo.
Tiffany sanoi usein Piperille, että Megan soittaa.
Piper meni puhelimeen: "Hei, Megan!"
Flirttailemalla ja lähettämällä miehelle kuvia -
Tiffany sai häneltä itselleen ja Piperille Guccin laukut.
Gucci-laukut mukaan!
Kaikenlaisia kummallisia lahjoja.
Upouusia tietokoneita ja kameroita,
kameralinssejä, mikrofoneja -
ja tarpeen mukaan iPhoneja.
Hän sai leijulautoja.
Mitä tahansa Piper vain halusi,
hän sai Meganilta.
Sitten Megan otti yhteyttä Sophieen. Estin hänet heti.
Hei, olen palannut. Siitä on kaksi päivää…
Corinne kysyi minulta, miksi vanhat miehet tykkäävät haistella alusvaatteita.
Minä…
Ihmettelin, mistä hän sai sen päähänsä.
Piperilla oli joko draamatunti tai laulutunti.
Vietyämme Piperin sinne, Tiffany sanoi,
että hänen pitää viedä jotain postiin.
Hänellä oli laukku.
Hän veti sieltä esiin Piperin alusvaatteita.
Kysyin häneltä, miksi hän postittaa ne.
Hän sanoi, että vanhat miehet tykkäävät haistella niitä. Olin hämmentynyt.
Ihmettelin, että mistä hän oikein puhuu.
Puhuin asiasta Tiffanylle.
Hän sanoi: "Älä ole noin dramaattinen."
On vaikea saada ihmiset ymmärtämään,
miksi jäin siihen tilanteeseen.
Luulin, että voisin suojella Corinnea sellaiselta.
Pitäisikö aikuisten pystyä tilaamaan eksklusiivista sisältöä alaikäisistä?
Koska sellaista tapahtuu useilla eri alustoilla.
Australiasta on tilasto,
jonka mukaan 60 % pedofiilien koneilta löytyneistä kuvista -
on peräisin somesta.
The Wall Street Journalin artikkelin mukaan -
Instagram vaalii pedofiiliyhteisöä.
TEINITYTÖN YLEISÖSTÄ 92 PROSENTTIA ON AIKUISIA MIEHIÄ
Tutkimme useita kuukausia -
lasten turvallisuuteen liittyviä kysymyksiä Meta-alustoilla.
Lähes kaikissa tapauksissa nuorilla tytöillä näillä alustoilla -
on suuri määrä aikuisia miehiä seuraajina.
Etenkin tanssijoilla tai voimistelijoilla -
on tällaista yleisöä vääränlaisista syistä.
Olen saanut kommentteja ja yksityisviestejä,
jotka ovat kammottavia ja outoja.
Alustojen algoritmit on tarkoitettu arvioimaan ihmistä käyttäjänä.
Tarkoitus on selvittää, millainen sisältö kiinnostaa.
Tämän pimeä puoli on,
että lapsista seksuaalisesti kiinnostunut aikuinen -
löytää helpommin laitonta materiaalia -
ja myös yleistä lapsiin liittyvää sisältöä.
Minulle järkyttävin puoli tutkimuksesta oli se,
että aikuiset vaihtavat keskenään Instagramista poimimiaan kuvia -
ja keskustelevat niistä ihmisarvoa halventavalla tavalla.
TYTTÖJÄ HALLITSEVAT ÄIDIT JA STALKKAAVAT MIEHET
The New York Timesin artikkelissa oli kommentti saalistajalta:
"Luojalle kiitos Insta-äideistä.
He tarjoavat tätä kaikkea ilmaiseksi,
eikä meidän tarvitse edes etsiä sitä."
Kun näen tuollaisia kommentteja, en tajua,
miksi vanhemmat haluavat osallistua siihen.
Katso, miltä hän näyttää. -Ala seurustella Sophien kanssa.
Ehkä alankin.
Minulle riittää. -Rauhoitu. Pidämme sinusta kovasti.
Piper jatkoi kuvaamista, koska hänen oli pakko.
Hän ansaitsee sillä elantonsa. Hän ei voinut muuta.
Hän oli puhunut aiemminkin äidilleen ja sanonut, ettei halua tehdä tätä.
Mutta he kuvasivat taas seuraavana päivänä.
Älä syö käsiäsi. Näytät naurettavalta. -Kolme, kaksi, yksi.
Aina kun osoitin olevani huolissani Piperista,
Tiffany sanoi: "Piper osaa työnsä. Hän tekee, mitä käsketään."
Kamera yksi…
En tiedä, milloin Piper on käynyt viimeksi koulua tai saanut todellisia ystäviä.
Hän on ansassa tässä.
Hän on sanonut, ettei halua kuvata ja että hän haluaa palata Georgiaan.
En siis edes tiedä, haluaako hän olla Los Angelesissa.
Mutta sitten COVID tapahtui maaliskuussa. Olimme kaikki loukussa talossa.
Katsokaa, kuka on palannut. Piper Rockelle!
Piperazzi on liekeissä!
Itse asiassa pidän tästä karanteenijutusta,
koska minusta on ihana olla kotona,
joten tämä on aika hyvä juttu minulle.
COVID oli kuin olisi kaatanut bensaa lapsi-influensserialalle.
Yhtäkkiä kaikki olivat puhelimillaan -
kuluttaen tuntitolkulla lasten tekemää sisältöä.
Eikä se ole koskaan hiipunut.
Rikoin miljoonan tilaajan rajan YouTubessa.
Kaikki alkoivat menestyä, koska toiset lapset, fanikuntamme,
olivat kaikki kotona katsomassa YouTubea.
Muuta ei voinut tehdä kuin katsoa YouTubea.
Moi, Con Man! -Moi!
Connor! -Moi, Connor! Mitä kuuluu?
Connor liittyi ryhmään, kun COVID riehui pahimmillaan.
Hänen sarjansa ja muut uramahdollisuutensa peruuntuivat.
Siitä tuli hänen pieni kaveriporukkansa.
Kaikki hengailivat jonkun ryhmän kanssa, eivät kenenkään muun.
Ei tuntunut epänormaalilta, että hengasimme vain heidän kanssaan.
Tunnit pitenivät valtavasti.
Videoista tuli pidempiä.
Videoiden lukumäärä ja kuvaamisajat kasvoivat.
Työtaakka kasvoi ja kasvoi -
siihen pisteeseen, että siitä tuli uuvuttavaa.
Joissakin videoissa olen ilman meikkiä, koska en jaksanut edes valmistautua.
Oli vain oltava kameran edessä.
LAS VEGAS, NEVADA
COVIDin aikana muutimme Georgiasta Vegasiin.
Emme tunteneet ketään länsirannikolla. Lapset eivät käyneet koulua.
Täällä oli kuuma. Lapset eivät ole ulkona Vegasissa.
Koska kaikki olivat hyvin eristyksissä,
Los Angelesiin meneminen oli jännittävää.
Muistan, kun äitini sanoi, että menemme Los Angelesiin käymään Piperin luona.
Minä ja Claire olimme tosi onnellisia.
Ei kai lisää jäseniä! Niitä on liikaa. Heivataan ylimääräiset veks!
Frank, tämä on Claire.
Kun liityin The Squadiin,
olin äärimmäisen kiitollinen,
koska sain hengailla ison ryhmän kanssa,
kun kaikki olivat eristyksissä kotona.
Mitä kuuluu, Claire Bears?
Tänään on taas källivideo!
KÄLLI
Claire on aina halunnut näytellä. Hän oli koulun näytelmissä ja kuorossa.
Tämä oli hänelle loistava tilaisuus tavoitella unelmiaan.
Ja miksi ei?
Koska olimme niin eristyksissä, lasten oli tärkeää hengailla,
koska kukaan ei käynyt koulua.
Heistä tuli hyvin läheisiä. Jos jollakulla oli vaikeaa, toiset tukivat häntä.
Mitä?
Mutta Pay sanoi, että he eivät aina syöneet lounasta -
ja Claire valvoi yhteen tai kahteen aamulla.
Mutta tekeillä oli jotain suurempaa.
Olimme taas yhdessä Piperin ja Tiffanyn kanssa.
Olin innoissani, kun minut hyväksyttiin takaisin Tiffanyn elämään.
Tein siellä ilmaiseksi töitä. Hän tarjoutui maksamaan.
Sanoin, että vasta, kun he alkavat tienata enemmän. "Olette perhettä."
Hei, kaverit! -Hei, kaverit!
Tervetuloa YouTube-kanavalleni.
En voinut uskoa, että nousimme nollasta -
100 000:een, 200 000:een, 400 000:een ja 500 000:een tilaajaan -
YouTube-kanavallamme.
Kun tulot alkoivat kasvaa, en voinut uskoa sitä.
Puhumme elämän mullistavista summista.
Aluksi ei tiedä, mitä tekisi.
"Onko tämä totta?"
Monet sisällöntuottajat… Otetaan esimerkiksi Piper Rockelle.
Suuri osa hänen luvuistaan YouTubessa ja sosiaalisessa mediassa ovat feikkejä.
Ne ovat botteja.
Se on… maksettua korkoa.
Ihmiset ostavat seuraajia -
Bangladeshista tai Pakistanista tai Itä-Euroopan maista,
koska se on halpaa.
Kutsumme sitä bottaukseksi, koska alalla kaikki tekevät sitä.
Mutta boteista ei saa rahaa,
ainoastaan oikeista käyttäjistä, jotka katsovat sisältöä mainoksineen.
Bottien ensimmäisistä 50 000 katselukerrasta ei makseta.
Se on vain optiikkaa.
Se on silmänlumetta, joka houkuttelee ihmisiä.
Mutta kun lapset alkavat saavuttaa valtavia lukuja ja tulla viraaleiksi,
heidän on yhä annettava yleisölle sitä, mitä he haluavat nähdä.
Tämän päivän video on ensimmäinen viimeinen, joka… -haasteeni.
Teemme viimeinen, joka… -haasteen.
Viimeinen, joka lähtee FaceTimesta. -Altaasta.
Seitsemän sekunnin haaste!
Kuka syö Travis Scottin aterian nopeiten?
Viimeinen, joka lähtee jääkylvystä.
Näillä vaikuttajilla on paineita ylittää joka päivä itsensä.
Ihmiset, jotka käsikirjoittavat teeskennellyt elämänsä,
haluavat saada yleisön palaamaan -
ja katsomaan yhä törkeämpää käytöstä.
Sawyerilla on paleltuma.
Useissa videoissa tunsimme olomme epämukavaksi.
Soijakastike!
Se on kuumaa.
Ei väliä, mitä meille tapahtui, kunhan se saatiin kuvattua.
Sophie, pussaa juontajaa.
Minä olen juontaja.
Mielenterveyteni alkoi kärsiä,
koska kun kamera sammui, olin masentunut ja surullinen.
Se oli elämäni vaikeimpia vuosia, ja olin vasta 12-vuotias.
Tällä kolmannella kerralla haluan nähdä suudelman.
Hei, Hunter? -Niin?
Kuvaatko juuri nyt? -Joo.
Piper ja Lev? -Kyllä.
Piperin ja Levin pitäisi miettiä, että pussaavatkohan he kohta.
Kaikki on käsikirjoitettu. Se on kirjaimellisesti…
Niinkö se menee?
Alussa ei ollut sääntöjä siitä, saavatko vanhemmat tulla kuvauksiin,
mutta ajan myötä Tiffany alkoi olla tiukempi -
ja hallitsevampi. "Voit tulla, mutta voit olla vain ulkorakennuksessa."
Kävelemme sinne. Katsotaan, mitä tapahtuu.
Ehkä suutelemme. Saa nähdä.
Se, että Tiffany yritti pitää vanhemmat ulkorakennuksessa,
kun lapset, Tiffany ja Hunter kuvasivat päärakennuksessa,
oli huolestuttavaa, koska emme voineet pitää silmällä lastamme.
Aina oli jokin syy pitää meidät loitolla. -Hän manipuloi vanhemmat toisiaan vastaan.
Hän ei halunnut vanhempien olevan ystäviä.
Yksi äiti oli aina epäsuosiossa.
Tämän äidin kanssa ei halunnut ystävystyä, ettei se kääntyisi itseä vastaan.
Hän sai kaikki puolelleen mutta toisiaan vastaan.
Eikä sitä edes tajunnut. Uskomatonta.
Olet ihan sekaisin, ja henkisesti…
Olet aivopesty.
"Tämä vaikuttaa oikealta mutta myös väärältä."
Vähitellen kaikki muuttui oudoksi.
Joskus en ymmärtänyt, miten hän sai sinut tekemään näitä asioita.
Matkin videossa sitä, mitä ihastukseni teki,
ja hän teki jotain, mitä en voinut tehdä.
Ja Ayden, paitasi on nyt likomärkä.
Voi juku…
Mitä sinä teet? -Mitä tarkoitat?
Hän riisui paitansa.
Riisun paitani.
Tuskin kosketin paitaani.
Sanoin vain, että hävisin.
Tiffany käski minua nostamaan paitaani. "Nosta paitaasi."
Taisit voittaa minut.
AYDEN VOITTAA!
Tiffany halusi rintaliivini esikatselukuvaan.
Minä tottelin, koska Tiffany oli aikuinen.
Hän tietää, mitä tehdä.
Sano: "En tuntenut ensimmäistä. Saanko uusinnan?"
Selvä.
Kun lapsia usutetaan tekemään asioita, joiden he tietävät olevan sopimattomia,
ja etenkin, jos ne tehdään haasteena,
se hämmentää heitä.
Lapset ymmärtävät aikuisten olevan vastuussa lasten hyvinvoinnista.
Kun nuo aikuiset sekaantuvat -
maailman ennustettavuuteen,
se voi häiritä lasten luottamusta aikuisiin ja maailmaan, jossa elämme.
Tämä on källi!
Voi luoja. Kuule, Ruby on vain yksi…
Källejä oli hauska kuvata, kun itse jekutti ihmisiä.
Ne eivät olleet hauskoja, kun oli itse kohteena.
Miksi teette näin? Siinä ei ole mitään järkeä.
Se oli vain källi!
Heillä oli sama mentaliteetti kaikissa näissä videoissa.
"Kunhan se näyttää hyvältä. Ole hiljaa ja tee se."
Hunter, tule tänne.
Mitä?
Onko hän kunnossa? Mitä tapahtui? -En tiedä. Hän pyörtyi.
Yksi ikimuistoisista kepposista oli, kun ystävämme mursi muka jalkansa.
Soita hätänumeroon. -Joo.
Piper mursi muka jalkansa.
Sitten hänet vietiin pois ambulanssissa, jonka olimme vuokranneet.
On järkyttävää luulla ystävänsä murtaneen jalkansa ja saaneen auringonpistoksen.
Kenenkään ei pitäisi joutua kestämään sellaista YouTube-videon takia.
Sawyer, milloin kerromme, että tämä oli vain pilaa?
Luulen, että nyt. -Se oli kamalaa.
Juuri nyt!
Ja halaa Jennaa ja Clairea.
Clairella on kyyneleet silmissä. Hei…
Lopulta todellisuuden ja YouTube-videon rajat hämärtyvät.
Ei enää tiedä, mikä on totta ja mikä ei.
Kuten kepponen, jossa poliisit tulivat pidättämään.
Miten menee?
Saimme valituksen häiriön tuottamisesta. Kuvaatte täällä ilman lupaa.
Kepponen oli, että valepoliisi tuli pidättämään yhden ryhmän jäsenistä, Levin.
Miten teillä menee tänään? -Hyvin.
Se kepponen tuntui todelliselta.
Ihmisille ei kerrottu, että se oli pilaa.
Vanhemmille ei kerrottu siitä.
Kaikki olivat oikeasti aivan hermona.
Onko jotain vialla? -Ei, minä…
Puhun hänestä. Miksi hän itkee?
Näin poikani itkevän silmät päästään kuvauksissa.
Se oli hyvin traumatisoivaa.
Käänny ympäri. Seinää päin. Sormet yhteen.
Lev pidätettiin.
Jentzen luuli, että se oli totta.
Mitä te teette? -Rauhoittukaa.
Hän halusi vain… -Hän ei tehnyt mitään väärää.
En kestä. -Sophie…
Tuntui, etten saa henkeä. En ymmärtänyt, mitä tapahtui.
En tiennyt, mitä oli tekeillä. Näin, että ystäväni pidätettiin.
Ei! Lev!
Olin ainoa, joka tiesi, että se oli lavastettu.
Äidit eivät tienneet.
Se, miten tilanne eteni… En tiedä, se oli kamalaa.
Jekutin teitä!
Teitä on jekutettu!
Se tuntui pahalta. Lapsia on aina vaikea jekuttaa.
Se voi mennä heillä kovasti tunteisiin.
"He kasvavat lopulta aikuisiksi. Kaikki on hyvin."
Poikaparka. Halataan häntä.
Mennään halaamaan tätä poikaa. No niin. Olen pahoillani.
Kuvausten jälkeen lähestyin Tiffanya.
Hän ei pitänyt siitä, että minulla oli ongelmia asian kanssa.
Hän alkoi huutaa ja karjua minulle. Hän sanoi:
"Kaiken sen jälkeen, mitä olemme puolestanne tehneet."
Ei, Peggy. Peggy, en halua häntä enää The Squadiin.
Lopeta. -Et kuullut, miten hän puhui minulle.
Koska et varoittanut. -Mennäänkö?
En voinut varoittaa. Hän kertoo lapselleen kaiken.
Kun tulimme kotiin, sain asemaamme The Squadissa uhkaavan puhelun.
He eivät olleet varmoja, halusivatko he pitää hänet.
Olin järkyttynyt, koska olimme myötäilleet koko tämän ajan.
Ja nyt hän sanoi, että on saanut tarpeekseen lapsestani.
Johna ja minä muodostimme liiton.
Kerroimme kaiken näkemämme ja kuulemamme toisillemme.
Sitten aloin keskustella Walkerin kanssa.
Sanoin, että haluan päästä tästä tilanteesta.
Ja hän oli poissa tolaltaan.
"Siellä on ihanaa. Pidän YouTube-videoiden tekemisestä. Se on ystäväporukkani."
Hän ei halunnut lähteä.
Ja sitten eräänä päivänä Johna soitti minulle ja sanoi:
"Me lähdemme yhdessä. Oletko mukana?" "Totta kai olen mukana."
Ajattelimme, että jos lähdemme yhdessä, ehkä hän ei yritä tuhota lapsiamme.
Otimme mukaan Jentzenin isän, Nelsonin.
Hän saisi olla puhemiehemme, koska tunteemme olivat niin pinnassa.
Hän asui itse toisessa osavaltiossa.
Ajattelimme, että hän voisi puhua puolestamme,
koska asia oli meille niin arka.
Sitten hän alkoi murtua ja puhua Tiffanylle.
Tiffany alkoi manipuloida häntä.
Ja muutamassa päivässä Tiffany sai hänet muuttamaan mielensä.
Hän päätti antaa poikamme Jentzenin jatkaa työskentelemistä Tiffanyn kanssa.
Kun Walker lähti ja Jentzen palasi,
Johnalle ei saanut enää puhua.
Tiffany ei pitänyt Johna Ramirezista.
Ja se tiedettiin.
No niin. Katso. Hän tekee sen puolestasi.
Nyt kun Johna oli saanut porttikiellon,
Jentzeniä valvoi hänen isänsä Nelson.
Mutta valitettavasti Tiffany kuiski Jentzenin korvaan,
että tämän äiti haluaa viedä kaikki Jentzenin rahat. Kaikenlaisia valheita.
Aloin puhua siitä viranomaisille.
He sanoivat,
että jos toinen vanhemmista antaa hänelle luvan,
kyseessä on perheen sisäinen kiista. "Emme voi tehdä mitään."
Tiffany rakastaa draamaa.
Hän nautti ihmisten kiusaamisesta.
Kun minut erotettiin stylistin työstäni,
sain nähdä paljon muuta.
Ja hänen purkauksensa tuntuivat pahenevan.
Hän menetti täysin itsehillintänsä.
HUHTIKUU 2020
Saimme varoituksen, että lastensuojelu on tulossa.
Joku oli tehnyt valituksen Tiffanyn puuhista,
mutta emme tienneet, kuka.
Tiffany veti minut ja Piperin sivuun.
"Haluatko, että parhaan ystäväsi äiti joutuu vankilaan?"
"En."
"Teidän pitää tehdä tämä oikein.
Teidän on sanottava, että olen mukava ja täysin normaali."
Lastensuojelu tuli.
Piper ja minä kehuimme, että Tiffany on ihana ja täydellinen.
Oloni tuntui kurjalta,
koska tiesin, että se ei ollut totta.
Mutta lastensuojelu ajatteli, että lapset asuvat kartanossa,
ovat täydellisesti pukeutuneita ja talo on moitteeton.
He olisivat voineet pelastaa molemmat,
ellei lapsia olisi ohjeistettu puhumaan palturia.
Pelkäsin, että jos lähdemme, Sophie ei näkisi Piperiä enää koskaan.
He eivät olisi enää ystäviä. Se piti minut siellä.
Piper oli pyytänyt minua tulemaan sinne. En halunnut jättää häntä.
Säälin häntä.
Emme puhuneet toisillemme kaikesta, mitä meille tapahtui,
koska emme tienneet, kuulummeko samaan joukkueeseen.
Emme tienneet, kiirivätkö sanamme Tiffanyn korviin.
En luottanut Claireen, koska hän oli perhettä.
"En voi kertoa, mitä minulle tapahtuu tai miltä minusta tuntuu,
koska hän kertoo heille."
Eräänä päivänä Sophien puhelin varastettiin -
ja Tiffany avasi hänelle uuden tilin. Hän luki kaikki tekstimme.
Siellä oli tekstari, jossa luki:
"Kunpa voisimme adoptoida Piperin ja lähteä."
Vastasin: "Toivon samaa."
Ja Tiffany ilmestyi karjumaan -
ja raivoamaan kaikesta.
Sitten Sophie hermostui. Hän räjähti.
Niinpä Sophie sai rangaistuksen.
Hän ei saanut kuvata videoita kahteen viikkoon.
Hänen piti pyytää anteeksi Tiffanylta.
Hän pääsisi takaisin The Squadiin vain,
jos luopuisin vanhemman oikeuksistani.
Ja minä kieltäydyin.
"Saat haistaa paskan ryhmäsi kanssa." Muutimme pois seuraavalla viikolla.
SQUAD - TÄMÄ ON TÄRKEÄÄ:
KAIKKIEN ON ESTETTÄVÄ SOPHIE JA HEATHER SOMESSA
Kukaan ei saanut enää puhua Sophielle. Jentzen oli silloin hänen poikaystävänsä.
Hän ei saanut puhua enää Sophielle.
Jentzen joutui estämään hänet.
Hän ei puhunut Sophielle enää.
Häneltä riistettiin kaikki.
Se sattui paljon. Hän oli ensimmäinen poikaystäväni.
Emme eronneet virallisesti. Sain tietää samaan aikaan kuin muutkin.
Elliana tuli juuri. Ja hitto, olen tosi hermostunut.
Kuukausia myöhemmin häntä alettiin shipata toisen tytön kanssa.
Muistan, että sydämeni oli särkynyt.
Ja olisin halunnut olla Piperin tukena. En halunnut jättää häntä.
Piper, olet paras ystäväni koko maailmassa.
Pidän sinua yhä sellaisena.
Ajattelet sinä niin tai et, olet paras ystäväni.
Minun tulee kamala ikävä sinua.
Rukoilin äitiäni palaamaan. "Ikävöin Piperiä. Haluan palata."
Ja hän sanoi, ettemme palaa siihen paikkaan.
Sophie oli Piperin paras ystävä, mutta minäkin olin läheinen hänen kanssaan.
Tekee kipeää, kun joutuu eroon läheisestään,
koska joku aikuinen kontrolloi sinua.
EMME KUVAA HETKEEN. PIPER EI OLE ONNELLINEN.
Piperillä oli päiviä, jolloin hän vain itki.
Hän ei kertonut kenellekään, miksi itki.
Hän ja Tiffany lähtivät ajelulle.
Emme tienneet, mitä he tekivät tai minne menivät.
Palattuaan hän meni suoraan yläkertaan huoneeseensa.
Elin kuin MrBeast 24 tuntia!
TAMMIKUU 2021
Täällä on Emily!
Mitä me teemme? -Tänään…
Ehkä kuukauden päästä siitä, kun sain miljoonan tilaajan palkinnon,
aloin ihmetellä,
mitä oikein teen siellä.
En edes keksinyt ideoita.
Minulle vain kerrottiin, mitä tehdä, ja tottelin.
En enää nauttinut videoiden tekemisestä.
Monet huhuista ovat totta.
Lähdin Piper Rockellen Squadista, mutta en kanna kaunaa ketään kohtaan.
Olemme toistaiseksi hyvissä väleissä. Katsotaan, miten käy, mutta…
Aluksi lähteminen oli stressaavaa.
Aloin tajuta, että menetän katsojia ja kaiken tekemäni.
Menetän ystäväni, joiden kanssa hengasin joka päivä.
Niiden asioiden takia jäin niin pitkäksi aikaa kuin voin.
En aio valehdella. Tällä vauhdilla emme näe auringonlaskua.
Tiedän. Olemme…
Murtumispisteeni oli, kun ensimmäisen kerran vastustin Tiffanya.
Näin, miten hän hoiti sen.
Ja minä vain tiesin, että en kestänyt enää.
En tuntenut Tiffanya ennen kuin muutimme Las Vegasiin.
Tiesin, mitä Patience oli kertonut, mutta en ollut nähnyt sellaista käytöstä.
OLEN TOSI VIHAINEN CLAIRELLE NYT
Sitten näin sen omakohtaisesti.
Tiffany huusi Clairelle ja Ellianalle jostain,
mitä Claire oli tehnyt suojellakseen jotakuta toista.
…ei kunnioita Jentzeniä. Muuten…
Elliana, tiedän, että kuulet tämän. Olet anteeksipyynnön velkaa, Elliana.
Koska olet julkea pikku narttu.
Kun hän näki sen, hän sanoi: "Ei. Hän ei puhu lapselleni noin."
Ja siinä se.
KESÄKUU 2021
Aamuna, jona lähdimme,
emme ilmestyneet ensimmäisen videon kuvaamiseen.
Sain ääniviestin Hunterilta.
Olen hämmentynyt, Ashley. En tiedä, mitä täällä tapahtuu.
Olen ollut avoin ja rehellinen koko ajan.
Ja nyt kaikki, joihin luotin -
ja joita rakastin enemmän kuin mitään, ja sinä tiedät sen,
ovat puukottaneet minua selkään…
Mutta minusta hän tiesi, miksi lähdimme, mutta hän joutui kohtaamaan Tiffanyn.
Hänen ääniviestinsä oli epätoivoinen.
Olen loukkaantunut. Yhtäkkiä puolet kaikesta on poissa.
Puolet lapsista, jotka kasvatin somen maailmassa -
ja joista välitin yli kaiken,
koska minulla ei muuta ole, jättivät minut.
Voitko soittaa minulle?
En saanut edes hyvästellä Piperiä.
En edes ehtinyt selittää hänelle,
etten jätä häntä, koska haluan tehdä niin.
Se oli suurin ongelmani. En voinut olla enää Piperin tukena.
Haluan vain tehdä… -Tuntui pahalta Piperin puolesta.
Mietin aina, miten hän voi.
Jätimme hänet sinne hirviön kanssa.
Hän oli pikkukaverini.
Ja toivottavasti hän vanhempana tajuaa.
Ehkä jonain päivänä hän ja Soph tapaavat taas.
Toivottavasti hän on kunnossa.
Olen oikea sottanaama.
Hei, kaverit.
Teimme piparkakkutaloja. -Niin.
Claire puhui ja kinasi. Tavallisia lasten juttuja.
Ei, itse asiassa…
Mutta kun hän tuli kotiin eikä tullut huoneestaan…
Hän oli kuin mykkä.
Tänään testaamme, kuka tuntee ihastuksensa parhaiten.
Lapseni vihaa sosiaalista mediaa.
Hän ei halua enää koskaan tehdä mitään sellaista.
Nyt kun ensimmäinen kierros on käyty…
Hän sanoi haluavansa lopettaa näyttelemisen.
Se surettaa.
En voinut suojella Jentzeniä siltä, mitä tapahtui.
En saanut häntä pois.
Hain avioeroa, että saisin huoltajuuden ja voisin suojella häntä.
Niin minä ajattelin.
Tiffany käski Jentzeniä emansipoitumaan.
Siitä se alkoi.
Vuoden 2020 loppuun mennessä Jentzen ei enää puhunut minulle.
Hän ei vastannut puheluihin eikä viesteihin.
Kerran hän sanoi, että Tiffany oli minua parempi äiti.
Jos tapaisit Tiffany Smithin tänään,
pitäisit häntä tosi mukavana, hauskana ja herttaisena ihmisenä.
Minulla on paljon hauskoja muistoja. Se oli pelkkää kulissia.
Corinne palaa Georgiaan.
Ehkä palaan sinne pian, mutta hän lähtee kotiin.
Lähdimme. Hienoa. Olemme poissa.
Meidän ei tarvitse enää uhrata energiaamme siihen.
Mutta lapset joutuvat kestämään tätä vuodesta vuoteen.
Ja sitten kuulin muilta lapsilta,
että heille kävi samoin. Sama tarina toistui heidän kohdallaan.
Eikä kukaan tee mitään.
Useimmat suojelevat lapsiaan ja vievät heidät pois.
Minä olen vähän hermostunut. Aion…
Kaikki pelkäävät kostoa.
Kaikki pelkäävät, mitä hän tekee. Ei vain lapselle, vaan henkilökohtaisesti.
Olin peloissani. Minulla on turvakamerat taloni ympärillä.
Minusta tuntui siltä, että hän yritti viestittää minulle.
Hän teki matkan Austiniin.
He kuvasivat videon kotonani Austinissa.
Ja he kolusivat koko taloni Austinissa puhuen kaikesta ja katsellen valokuviani.
Täältä tullaan! Tiffany!
Ai, hei.
Hän istui ruokapöytäni ääressä.
Viesti oli:
"Nyt olen kotonasi."
Ei ole olemassa keinoa jättää mukavia hyvästejä Tiffanyn kanssa,
koska hän ottaa kaiken takaisin -
ja vie sinulta kaiken, jos suinkin pystyy.
Kukaan ei vie mitään Piper Rockellen valtakunnasta ja lähde noin vain.
Tunsimme suurta helpotusta, kun emme joutuneet enää palaamaan siihen taloon.
Mutta me kaikki tiesimme, että rangaistus oli tulossa.
Ja kun se tapahtui, se oli…
Se oli kamalaa.
TIFFANY, HUNTER JA PIPER -
KIELTÄYTYIVÄT HAASTATTELUSTA TAI ANTAMASTA KOMMENTTEJA.
TIFFANY SMITH ON KIELTÄNYT -
SQUADIN ENTISTEN JÄSENTEN JA HEIDÄN VANHEMPIENSA KERTOMUKSET.
GAVIN MAGNUS -
SEKÄ JENTZEN RAMIREZ JA TÄMÄN ISÄ KIELTÄYTYIVÄT HAASTATTELUSTA.
JOS SINÄ TAI JOKU TUTTUSI ON KOKENUT SEKSUAALISTA HYVÄKSIKÄYTTÖÄ,
TIETOJA JA RESURSSEJA LÖYTYY ENGLANNINKIELISELTÄ SIVULTA -
WWW.WANNATALKABOUTIT.COM
Tekstitys: Merja Pohjola